નવી દિલ્હી: ઉત્તર પ્રદેશ, ઉત્તરાખંડ, હિમાચલ પ્રદેશ, જમ્મુ કાશ્મીર અને મધ્યપ્રદેશમાં ચોમાસું પહોંચી ગયું છે. ઉત્તર ભારતના અને વિસ્તારોમાં વરસાદ શરૂ થતાં લોકોને ગરમીમાંથી રાહત મળી હતી. જોકે ઉત્તર પ્રદેશમાં વીજળી પડવાની ઘટનામાં ૩૨ લોકોનાં મોત થયાં છે. પૂર્વાંચલમાં ૧૧ અને વ્રજમાં નવ લોકોને વીજળી પડવાના કારણે જીવ ગુમાવવા પડ્યા છે. ઈટાવાના જુદા જુદા ભાગમાં સાત લોકોના મોત થયાં છે. આ જ રીતે ઉત્તર પ્રદેશના અન્ય ભાગોમાં વીજળીને કારણે લોકોએ જીવન ગુમાવ્યાં હતાં. વીજળીની ઝપટમાં આવીને મોટી સંખ્યામાં ઢોર ઢાંખરનાં પણ મૃત્યુ થયાં હતાં.